CELEX: 32018D1970
Language: ro
Date: 2018-12-11 00:00:00
Title: Decizia de punere în aplicare (UE) 2018/1970 a Comisiei din 11 decembrie 2018 de modificare și de prelungire a Deciziei de punere în aplicare (UE) 2016/412 de autorizare a statelor membre să prevadă o derogare temporară de la anumite dispoziții ale Directivei 2000/29/CE a Consiliului în ceea ce privește lemnul de frasin originar din sau prelucrat în Canada [notificată cu numărul C(2018) 8240]

13.12.2018   
               
               
                  RO
               
               
                  Jurnalul Oficial al Uniunii Europene
               
               
                  L 316/19
               
            
         DECIZIA DE PUNERE ÎN APLICARE (UE) 2018/1970 A COMISIEI
         din 11 decembrie 2018
         de modificare și de prelungire a Deciziei de punere în aplicare (UE) 2016/412 de autorizare a statelor membre să prevadă o derogare temporară de la anumite dispoziții ale Directivei 2000/29/CE a Consiliului în ceea ce privește lemnul de frasin originar din sau prelucrat în Canada
         
            
               [notificată cu numărul C(2018) 8240]
            
         
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate (1), în special articolul 15 alineatul (1) prima liniuță,
         întrucât:
         
                     (1)
                  
                  
                     Decizia de punere în aplicare (UE) 2016/412 a Comisiei (2) a autorizat statele membre să prevadă o derogare temporară de la articolul 5 alineatul (1) din Directiva 2000/29/CE coroborat cu punctul 2.3 din secțiunea I partea A din anexa IV la directiva respectivă în ceea ce privește cerințele speciale referitoare la introducerea în Uniune a lemnului de frasin (Fraxinus L.) originar din Canada.
                  
               
                     (2)
                  
                  
                     Decizia de punere în aplicare (UE) 2016/412, prelungită prin Decizia de punere în aplicare (UE) 2017/2180 a Comisiei (3), expiră la 31 decembrie 2018. Având în vedere experiența dobândită în timpul aplicării Deciziei de punere în aplicare (UE) 2016/412 și pe baza informațiilor obținute în cursul unui audit al Comisiei efectuat în Canada în iunie 2018, este oportun să se continue aplicarea cerințelor acesteia în temeiul prezentei decizii.
                  
               
                     (3)
                  
                  
                     Prin urmare, Decizia de punere în aplicare (UE) 2016/412 ar trebui să fie prelungită până la 30 iunie 2020 pentru a o revizui pe baza noilor evoluții științifice și tehnice.
                  
               
                     (4)
                  
                  
                     Pe baza informațiilor obținute în cursul unui audit efectuat de Comisie în Canada în iunie 2018, precum și pe baza informațiilor furnizate de Organizația Națională pentru Protecția Plantelor din Canada, este oportun să se stabilească condiții specifice în ceea ce privește auditul registrelor, al procedurilor, al etichetării, al inspecțiilor înainte de expediere și al monitorizării în fabricile de cherestea aprobate.
                  
               
                     (5)
                  
                  
                     Decizia de punere în aplicare (UE) 2016/412 ar trebui modificată în consecință.
                  
               
                     (6)
                  
                  
                     Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTA DECIZIE:
         
            Articolul 1
            Modificări ale Deciziei de punere în aplicare (UE) 2016/412
            Decizia de punere în aplicare (UE) 2016/412 se modifică după cum urmează:
            
                        1.
                     
                     
                        Articolul 2 alineatul (2) litera (b) se înlocuiește cu următorul text:
                        
                                    „(b)
                                 
                                 
                                    numărul (numerele) de balot pentru fiecare balot care se exportă;”.
                                 
                              
                  
                        2.
                     
                     
                        La articolul 5, „31 decembrie 2018” se înlocuiește cu „30 iunie 2020”.
                     
                  
                        3.
                     
                     
                        Anexa se modifică după cum urmează:
                        
                                    (a)
                                 
                                 
                                    La punctul 2 litera (c) se adaugă următorul paragraf:
                                    „În cazul în care aceste audituri sunt realizate de o agenție aprobată de CFIA, CFIA trebuie să efectueze audituri semestriale asupra acestei activități. Auditurile semestriale includ verificarea procedurilor și a documentației agenției și audituri la unități aprobate;”
                                 
                              
                                    (b)
                                 
                                 
                                    Punctul 4 se înlocuiește cu următorul text:
                                    „Lemnul specificat destinat Uniunii trebuie să fie inspectat de către CFIA sau de către o agenție aprobată de CFIA pentru a se asigura că cerințele prevăzute la punctele 1 și 3 sunt respectate.”
                                 
                              
                  
         
            Articolul 2
            Destinatari
            Prezenta decizie se adresează statelor membre.
         
         
            Adoptată la Bruxelles, 11 decembrie 2018.
            
               
                  Pentru Comisie
               
               Vytenis ANDRIUKAITIS
               
                  Membru al Comisiei
               
            
         
         
            (1)  JO L 169, 10.7.2000, p. 1.
         
            (2)  Decizia de punere în aplicare (UE) 2016/412 a Comisiei din 17 martie 2016 de autorizare a statelor membre să prevadă o derogare temporară de la anumite dispoziții ale Directivei 2000/29/CE în ceea ce privește lemnul de frasin originar din sau prelucrat în Canada (JO L 74, 19.3.2016, p. 41).
         
            (3)  Decizia de punere în aplicare (UE) 2017/2180 a Comisiei din 16 noiembrie 2017 de prelungire a perioadei de valabilitate a Deciziei de punere în aplicare (UE) 2016/412 de autorizare a statelor membre să prevadă o derogare temporară de la anumite dispoziții ale Directivei 2000/29/CE a Consiliului în ceea ce privește lemnul de frasin originar din sau prelucrat în Canada (JO L 307, 23.11.2017, p. 57).